Kasel a bolest priedusiek
Dobry den chcem poprosit o radu:mam vlhky kasel pri ktorom ma zabolia priedusky aky sirup by pomohol?alebo lieky?
Dobrý deň,
ďakujeme za Vašu otázku.
Kašeľ, ktorý je sprevádzaný bolesťou na hrudi je najčastejšie príznakom akútnej bronchitídy. Väčšina akútnych bronchitíd je vírusového pôvodu. Okrem bolesti na prieduškách sa môže pridružiť zvýšená teplota alebo horúčka, prechladnutie, bolesť hlavy, hrdla, únava a vysilenie. Na podporu uvoľňovania hlienova Vám odporúčam liek
Acetylcysteín
, ktorý nižuje viskozitu hlienu a uľahčuje jeho vykašliavanie. Dávkovanie je 1x denne 1 tableta po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu.
Tento liek je možné vo večerných hodinách, prípadne pred spaním kombinovať so
sirupom s obsahom islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách, ako aj po chorobách na zmiernenie podráždenia sliznice. Dávkovanie je v takomto prípade 10 ml sirupu večer.
V prípade, že by ste vykašliavali veľmi hustý a výrazne do žlta alebo zelena zafarebný hlien, alebo sa Vám zdravotný stav do 5 dní nezlepší, prípadne sa pridružia iné ťažkosti, je potrebné lekárske vyšetrenie, pre vylúčenie bakteriálnej príčiny ochorenia.
Prajem skorú úľavu od ťažkostí.
S pozdravom
PharmDr. Veronika Kiabová